Isem yezmer ad yili d amalay neɣ d unti, assaɣ gar-asen yettemgirid seg yisem ɣer wayeḍ. Amalay ibeddu s teɣri ( a, i, u ), ( aman, iɣẓer). Unti yettwasileɣ s : tt ( tameṭṭut ), ta ( tala ), ti ( tiẓgi ), t...t : ( tt ) tabrat, llan yireṭṭalen, ladɣa wid n tarabt am wid ibeddun s umagrad l ( lɣerba ), d wid ibeddun s tussda ( ṣṣber ). Mi ara tili talɣa n wunti tebded ɣef tin n umalay, assaɣ gar-asen yezmer ad yili : d awtem  tawtemt ( aqcic  taqcict ), d acmat  amagnu ( addar  taddart ), dagraw/ aferdis ( azemmur  tazemmurt ) .14 2-2-1-2- Amḍan  Amḍan d assemgired yellan gar wasuf d usget i d-nessiliɣ, deg tuget, seg ufeggag n wasuf iɣef d-iḍerru kra n ubeddel ama deg umagrad, ama deg ufeggag. Ɣef waya i d-nessufuɣ kraḍ n tarrayin n usileɣ n usget : asget s tehrayt, asget s tmellellit n tiɣra, d usget s tehrayt d temlellit n tiɣra. Asget s temlellit n tiɣra neɣ n tergalin, yettili-d daxel n yisem ur yelli d azwir ur yelli d adfir. Timlellit-a tezmer ad tili d taḥerfit ( tayaziḍt - tiyuẓaḍ ) .15